5. ΒΑΣΙΛΙΚΟΝ ΔΙΑΤΑΓΜΑ της 23 Απρ./7 Μαΐου 1937 Περί απαγορεύσεως μετατροπής οιωνδήποτε οικοδομών εις Ξενοδοχεία. Εκδίδεται κατά το άρθρ.8 εδ. 1 και 2 του Α.Ν. 431 (ανωτ. αριθ. 4). ΄Αρθρ.1.-Απαγορεύεται εφεξής η μετατροπή οιωνδήποτε οικοδομών εις ξενοδοχεία, εφ’ όσον αύται δεν κατασκευάσθησαν εξ υπαρχής ως τοιαύτα, εις τα κάτωθι κέντρα:1)Εις τας πόλεις Αθήνας, Θεσσαλονίκην, Πάτρας και Τρίπολιν. 2)Εις τας ανεγνωρισμένας λουτροπόλεις γενικώς. 3)Εις τα κέντρα θερινής διαμονής Κηφισσιάν, Εκάλην, Π. Φάληρον, Γλυφάδα, Βουλιαγμένην. 4)Εις τους αρχαιολογικούς τόπους Δελφούς και Ολυμπίαν. ΄Αρθρ.2.-Εξαιρετικώς επιτρέπεται όπως μεταφερθή εις τα εν άρθρ.1 του παρόντος αναφερόμενα κέντρα λειτουργούσα ξενοδοχειακή επιχείρησις έκ τινος οικοδομής εις ετέραν, μη κατασκευασθείσαν μεν εξ υπαρχής ως ξενοδοχείον προάγουσαν όμως καταφανώς την μεταφερομένην επιχείρησιν, μετά γνώμην της επιτροπής χορηγήσεως αδειών λειτουργίας ξενοδοχείων και υπό τον όρον όπως εκτελεσθώσιν εις την νέαν οικοδομήν αι υπό της ανωτέρω επιτροπής υποδειχθείσαι τυχόν μεταρρυθμίσεις και βελτιώσεις. Η εφαρμογή των διατάξεων του άνω Δ/τος επεξετάθη εις τας πόλεις α)Κιλκίς, Φλώρινα, Καλάβρυτα και ΄Αγιος Νικόλαος (Λασηθίου) (Β.Δ. της 8 Αυγ./9 Σεπτ. 1937) και β)Λεβάδειαν και Λαγκαδάν (Β.Δ. 17/29 Σεπτ. 1938). Σελ. 185 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.5 